Diari Oficial de la Generalitat Valenciana


Sumari del DOGV 9333, del 06-05-2022 (2022/3688)

ACORD de 8 d'abril de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José María Sevillano Folgado.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9333

Data del DOGV
:   06-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3688


Data del document
:   08-04-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 d'abril de 2022, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de José María Sevillano Folgado. [2022/3688]  
Núm. d'expedient: ABI 543/2014.  
Causant: José María Sevillano Folgado. DNI \*\*\*\*179\*\*.  
Lloc i data de la mort: València, 13 de febrer de 2014.  
Últim domicili: Torrent (València).  
  
Antecedents de fet  
Mitjançant un escrit presentat en aquesta administració pública per l'oficina liquidadora de Torrent, es dona trasllat de la documentació presentada per Eloy Sáez Villegas, acreditativa de la defunció de José María Sevillano Folgado el 13 de febrer de 2014, havent atorgat testament al qual renuncien totes les persones cridades a succeir.  
De les actuacions dutes a terme per aquesta direcció general, queda constatat el seu empadronament a l'Ajuntament de Torrent.  
Com que no es coneixen, en principi, més persones amb dret a heretar, amb data 3 d'agost de 2016, la directora general del Sector Públic, Model Econòmic i Patrimoni va signar una resolució d'incoació de l'expedient de declaració administrativa d'hereus abintestat del causant a dalt indicat, que es va publicar en el Diari Oficial de la Generalitat Valenciana el 31 d'agost de 2016 i exposar en el tauler d'edictes de l'Ajuntament de València del 12 de setembre al 13 d'octubre de 2016.  
  
Investigat el cabal relicte del causant, amb data 25 de març de 2022, es dona trasllat a l'Advocacia General de la Generalitat de la proposta d'acceptació, en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 1 d'abril de 2022, es rep l'informe esmentat, la consideració jurídica tercera del qual posa de manifest que si bé s'ha seguit la tramitació prevista en el decret de referència, ha d'advertir-se que el seu article 6.1 estableix que: «El termini màxim per a la resolució del procediment serà d'un any»; tenint en compte que l'acord d'incoació és de 3 d'agost de 2016, ha transcorregut el termini fixat en aquest precepte, per la qual cosa el procediment ha caducat.  
Amb data 7 d'abril de 2022, es dicta una resolució de caducitat del procediment de referència.  
Com que no consten més persones amb dret a heretar i es compleix la resta de requisits exigits per la normativa aplicable, és procedent iniciar un expedient d'herència intestada.  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, l'article 43.3 de la Llei 14/2003, de 10 d'abril, de patrimoni de la Generalitat, el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde  
  
Primer  
Iniciar un nou procediment de declaració de la Generalitat com a hereva abintestat de José María Sevillano Folgado, per no haver-se produït la prescripció.  
Segon  
Incorporar els actes i tràmits el contingut dels quals s'haguera mantingut igual si no s'haguera produït la caducitat.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, en els taulers d'anuncis dels ajuntaments corresponents a l'últim domicili del causant, al del lloc de la defunció i on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns del causant, o l'eventual existència d'hereus testamentaris o legítims. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 8 d'abril de 2022.- La directora general del Sector Públic i Patrimoni: Isabel Castelló García.